CELEX: 
Language: sl
Date: 2019-10-29 00:00:00
Title: IZVEDBENA DIREKTIVA KOMISIJE (EU) …/… o spremembi Izvedbene direktive 2014/96/EU o zahtevah v zvezi z označevanjem, pečatenjem in pakiranjem razmnoževalnega materiala sadnih rastlin in sadnih rastlin, namenjenih za pridelavo sadja, ki spadajo v področje uporabe Direktive Sveta 2008/90/ES glede barve etikete za certificirane kategorije razmnoževalnega materiala in sadnih rastlin ter vsebine dokumenta dobavitelja

IZVEDBENA DIREKTIVA KOMISIJE (EU) …/…
            
            
               z dne 29.10.2019
            
            
               o spremembi Izvedbene direktive 2014/96/EU o zahtevah v zvezi z označevanjem, pečatenjem in pakiranjem razmnoževalnega materiala sadnih rastlin in sadnih rastlin, namenjenih za pridelavo sadja, ki spadajo v področje uporabe Direktive Sveta 2008/90/ES glede barve etikete za certificirane kategorije razmnoževalnega materiala in sadnih rastlin ter vsebine dokumenta dobavitelja
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive Sveta 2008/90/ES z dne 29. septembra 2008 o trženju razmnoževalnega materiala sadnih rastlin in sadnih rastlin, namenjenih za pridelavo sadja
                  1
               , ter zlasti člena 9(1) Direktive,
            
            
               ob upoštevanju naslednjega:
            
            
               (1)Z Izvedbeno direktivo Komisije 2014/96/EU
                  2
                so določene zahteve za označevanje razmnoževalnega materiala sadnih rastlin in sadnih rastlin, namenjenih za pridelavo sadja, da se zagotovi istovetnost in sledljivost tega razmnoževalnega materiala in navedenih sadnih rastlin pri trženju.
            
            
               (2)V skladu z navedeno direktivo bi morala Komisija do 1. januarja 2019 pregledati uporabo barvnih etiket za razmnoževalni material sadnih rastlin in sadne rastline predbazne, bazne in certificirane kategorije. 
            
            
               (3)Raziskava, ki jo je izvedla Komisija, je pokazala, da je večina držav članic naklonjena obvezni uporabi barvne etikete za predbazno, bazno in certificirano kategorijo razmnoževalnega materiala in sadnih rastlin. V raziskavi je bilo tudi navedeno, da se material po standardu Conformitas Agraria Communitatis (v nadaljnjem besedilu: material CAC) v več državah članicah trži z rumenim dokumentom dobavitelja v obliki etikete, nameščene na material CAC. 
            
            
               (4)Da bi upoštevali obstoječo prakso v državah članicah in zagotovili jasno razlikovanje med dokumentom dobavitelja za material CAC in uradnimi etiketami za predbazni, bazni in certificirani material, bi morala biti barva etikete CAC rumena, če je dokument dobavitelja nameščen na material CAC. Za dokument dobavitelja ne bi smela biti predpisana nobena posebna barva, če ni nameščen na material CAC, saj v takem primeru ni tveganja zamenjave z drugimi etiketami ali dokumenti.
            
            
               (5)Izvedbena direktiva 2014/96/EU ne predpisuje posebne barve za dokument dobavitelja, kadar je ta nameščen na material CAC v obliki etikete. Nekatere države članice za navedene etikete trenutno uporabljajo barvo, ki ni rumena. Da bi se izognili oviranju trgovine, bi bilo treba državam članicam dopustiti, da v prehodnem obdobju dovolijo, da se material CAC, na katerega se namestijo etikete v barvi, ki ni rumena, trži na njihovem lastnem ozemlju, če so bile barvne etikete že v uporabi do 1. aprila 2020.
            
            
               (6)Poleg tega so izkušnje pokazale, da bi se vsebina dokumenta dobavitelja lahko poenostavila, da bi se zagotovila večja prožnost pri trženju materiala CAC v posamezni državi članici. Če je v dokumentu dobavitelja manj informacij, dobavitelj lažje zmanjša velikost tega dokumenta, tako da ga je mogoče namestiti na material CAC, ki se trži. Zato bi moralo biti zagotavljanje informacij o količini trženega materiala CAC in državi članici, v kateri je bil material CAC izdelan, kadar se ta razlikuje od države članice, v kateri je bil pripravljen dokument dobavitelja, neobvezno. 
            
            
               (7)Ob upoštevanju sprememb, ki jih je treba uvesti pri zahtevah za označevanje razmnoževalnega materiala sadnih rastlin in sadnih rastlin vseh kategorij trženja ter zahtev za dokument dobavitelja, je primerno spremeniti Izvedbeno direktivo 2014/96/EU.
            
            
               (8)Da se pristojnim organom in dobaviteljem omogoči dovolj časa za prilagoditev novim zahtevam, bi se morala ta direktiva uporabljati od 1. aprila 2020.
            
            
               (9)Ukrepi iz te direktive so v skladu z mnenjem oddelka za razmnoževalni material in rastline sadnih rodov in vrst Stalnega odbora za rastline, živali, hrano in krmo –
            
            
               SPREJELA NASLEDNJO DIREKTIVO:
            
            
               Člen 1
               Spremembe Izvedbene direktive Komisije 2014/96/EU
            
            
               Izvedbena direktiva 2014/96/EU se spremeni:
            
         
         
            
               (1)v členu 2 se odstavek 4 nadomesti z naslednjim:
            
            
               „4.Barva etikete mora biti:
            
            
               (a)bela z diagonalno vijolično črto za predbazni material; 
            
            
               (b)bela za bazni material; 
            
            
               (c)modra za certificirani material.“;
            
            
               (2)člen 5 se nadomesti z naslednjim:
            
            
               „Člen 5
               Dokument dobavitelja za material CAC
            
            
               1.Države članice zagotovijo, da se material CAC trži z dokumentom, ki ga pripravi dobavitelj v skladu z odstavki 2, 3 in 4 (v nadaljnjem besedilu: dokument dobavitelja). 
            
            
               Države članice zagotovijo, da dokument dobavitelja ni podoben spremnemu dokumentu iz člena 3, da se prepreči morebitna zamenjava med navedenima dokumentoma.
            
            
               2.Dokument dobavitelja vsebuje najmanj naslednje podatke:
            
            
               (a)navedbo „predpisi in standardi EU“; 
            
            
               (b)ime države članice, v kateri je bil dokument pripravljen, ali ustrezno oznako;
            
            
               (c)pristojni uradni organ ali ustrezno oznako;
            
            
               (d)ime dobavitelja ali njegovo registrsko številko/oznako, ki jo izda pristojni uradni organ;
            
            
               (e)posamezno serijsko številko, številko tedna ali številko serije;
            
            
               (f)botanično ime;
            
            
               (g)navedbo „material CAC“;
            
            
               (h)poimenovanje sorte in, kadar je ustrezno, klona. Pri podlagah, ki ne pripadajo nobeni sorti: ime zadevne vrste ali medvrstnega hibrida. Pri cepljenih sadnih rastlinah se takšni podatki navedejo za podlago in cepiče. Pri sortah, za katere se zahtevek za uradno registracijo ali žlahtniteljsko pravico še vedno obravnava, takšni podatki vključujejo navedbi „predlagano poimenovanje“ in „zahtevek v obravnavi“;
            
            
               (i)datum izdaje dokumenta.
            
            
               3.Če je dokument dobavitelja nameščen na material CAC, je rumene barve.
            
         
         
            
               4.Dokument dobavitelja se neizbrisno natisne v enem od uradnih jezikov Unije ter je razločno viden in berljiv.“.
            
            
               Člen 2
               Prenos
            
            
               1.Države članice do 31. marca 2020 sprejmejo in objavijo zakone in druge predpise, potrebne za uskladitev s to direktivo. Komisiji takoj sporočijo besedilo teh predpisov.
            
            
               Navedene predpise uporabljajo od 1. aprila 2020.
            
            
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.Države članice sporočijo Komisiji besedilo temeljnih določb predpisov nacionalnega prava, sprejetih na področju, ki ga ureja ta direktiva.
            
            
               Člen 3
               Prehodni ukrepi
            
            
               1.Države članice lahko na svojem ozemlju do 30. junija 2021 dovolijo trženje materiala CAC, na katerem so nameščene etikete v barvi, ki ni rumena, če so bile navedene barvne etikete že v uporabi do 1. aprila 2020. 
            
            
               2.Države članice zagotovijo, da se razmnoževalni material sadnih rastlin in sadne rastline, ki se štejejo za material CAC, ki se trži, v dokumentu dobavitelja, kadar se ta uporablja kot etiketa, identificirajo s sklicem na ta člen.
            
            
               Člen 4
               Začetek veljavnosti
            
            
               Ta direktiva začne veljati dvajseti dan po objavi v Uradnem listu Evropske unije.
            
            
               Člen 5
               Naslovniki
            
            
               Ta direktiva je naslovljena na države članice.
            
            
               V Bruslju, 29.10.2019
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  
                        UL L 267, 8.10.2008, str. 8.
               
               
                  
                     (2)
                  
                        
                  Izvedbena direktiva Komisije 2014/96/EU z dne 15. oktobra 2014 o zahtevah v zvezi z označevanjem, pečatenjem in pakiranjem razmnoževalnega materiala sadnih rastlin in sadnih rastlin, namenjenih za pridelavo sadja, ki spadajo v področje uporabe Direktive Sveta 2008/90/ES
                  , UL L 298, 16.10.2014, str. 12.